حست ساره بإن الروح ردت لها من بعد هالرمسه.. ابتسمت له ابتسامه خفيفه.. وتمت تتطالع الورد.. وهي تحس برجفه.. تحس بدقات قلبها كيف تدق بسرعه.. وهو قاعد حذالها.. اتحس بحراره جسمه ولو انه شوي بعيد عنها الا انها تحس فيه.. تمت مرتبكه لين ما سمعت دقة الباب... وكانو امها وابوها الي داخلين عليها الغرفه من بعد ما سلمو.. وقعدوا.. وعمر طول الوقت وهو يطالع ساره.. ويحس بإرتباكها وهالشي الي ريح عمر.. وحس انه ممكن ترد وتحن عليه.. عمر اكبر عن ساره بخمس سنين .. يحبها من صغرها.. بس هي مشكلتها كانت اتحس به شرات اخوها.. لين ما خطبها وهي رفضته عشان علي.. كان ممكن ترضى فيه لو علي ماكان في حياتها.. بس وجود عمر في هاللحظه خلت ساره تنسى علي.. وتنسى كل شي صايبها.. حتى ألمها..